KTIS อวดกำไรไตรมาส 2/62 โตทะลักเกือบ 3 เท่าตัว รับกำไรอัตราแลกเปลี่ยนหนุน-ค่าใช้จ่ายลด
KTIS อวดกำไรไตรมาส 2/62 โตทะลักเกือบ 3 เท่าตัว มาที่ 322.66 ลบ. จากปีก่อนกำไร 86.85 ลบ. รับกำไรอัตราแลกเปลี่ยนหนุน-ค่าใช้จ่ายลด ขณะที่งวด 6 เดือน พลิกกำไรมาที่ 126.94 ลบ. จากปีก่อนขาดทุนที่ 407.81 ลบ.
13 พ.ค. 2562

บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS รายงานผลการดำเนินงานงวดไตรมาส 2/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าว มีผลกำไรเพิ่มขึ้น เนื่องจากรายได้อื่นเพิ่มขึ้น 32.6 ล้านบาท หรือเพิ่มขึ้น 47.3% จากไตรมาสเดียวกันของปีก่อน เนื่องจากมีกำไรจากอัตราแลกเปลี่ยน และอื่นๆเพิ่มขึ้น
ขณะที่ต้นทุนขายและบริการในไตรมาส 2/62 ลดลง 521.7 ล้านบาท หรือลดลง 16.2% จากไตรมาสเดียวกันของปีก่อน เป็นสัดส่วนกับรายได้จากการขายและบริการที่ลดลง
อีกทั้งค่าใช้จ่ายในการขายและการบริหารลดลง 23.9 ล้านบาท หรือลดลง 2.6% จากไตรมาสเดียวกันของปีก่อน โดยมีสาเหตุหลักมาจากเงินนำส่งสำนักงานกองทุนอ้อนและน้ำตาลทราย ค่าขนส่ง และค่าส่งเสริมชาวไร่ลดลง
พร้อมทั้งค่าใช้จ่ายทางการเงินลดลง 4.3 ล้านบาท หรือลดลง 5.4% จากไตรมาสเดียวกันของปีก่อน
 